b'\n_START_ARTICLE_\nSeparatistinen feminismi\n_START_PARAGRAPH_\nSeparatistinen feminismi on feministisen ajattelun muoto, joka ei kannata heteroseksuaalisia suhteita, sill\xc3\xa4 sen mukaan sukupuolten v\xc3\xa4liset ristiriidat ovat ratkaisemattomia. Separatistifeministit eiv\xc3\xa4t usko miesten saavan aikaan positiivisia kontribuutioita feministiliikkeen kent\xc3\xa4ll\xc3\xa4 tai luopuvan patriarkaalisesta ajattelustaan. Separatistifeministit keskittyv\xc3\xa4t ty\xc3\xb6skentelyyn toisten naisten kanssa v\xc3\xa4ltellen kanssak\xc3\xa4ymist\xc3\xa4 miesten kanssa esimerkiksi el\xc3\xa4en ja ty\xc3\xb6skennellen pelk\xc3\xa4st\xc3\xa4\xc3\xa4n naisista koostuvissa yhteis\xc3\xb6iss\xc3\xa4. _NEWLINE_Kirjailija Marilyn Frye kuvaa separatistista feminismi\xc3\xa4 "naisten itsens\xc3\xa4 aiheuttamaa irtautumista erilaisista miesten asettamista normeista sek\xc3\xa4 miesten valtaa ja etua korostavista ja niit\xc3\xa4 edist\xc3\xa4vist\xc3\xa4 instituutioista, suhteista, rooleista ja aktiviteeteista"._NEWLINE_Feministeist\xc3\xa4 ainoastaan pieni osa on separatistisia, ja ajattelutapa on kyseenalaistettu sek\xc3\xa4 feministiliikkeess\xc3\xa4 ett\xc3\xa4 sen ulkopuolella. Separatistiset naiset el\xc3\xa4v\xc3\xa4t yleens\xc3\xa4 selibaatissa tai lesbosuhteessa erottautuakseen heid\xc3\xa4n n\xc3\xa4kemyksens\xc3\xa4 mukaan patriarkaalisesta yhteiskunnasta._NEWLINE_Lesboseparatismilla tarkoitetaan lesbofeminismin muotoa, johon saattaa liitty\xc3\xa4 my\xc3\xb6s homoseksuaalien kansallisvaltiota ajava, niin sanottu queer-nationalismi, sek\xc3\xa4 poliittinen lesbous. Se liitet\xc3\xa4\xc3\xa4n usein my\xc3\xb6s diaaniseen pakanuuteen.'